Diari Oficial de la Generalitat Valenciana


Sumari del DOGV 2701, del 04-03-1996 (1996/837601)

RESOLUCIÓ de 9 de febrer de 1996, del president de la Comissió Territorial d'Urbanisme de València, per la qual es fa públic l'acord de la Comissió Territorial d'Urbanisme de 31 de gener de 1996 sobre el municipi de Benimodo.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2701

Data del DOGV
:   04-03-1996

Secció del DOGV
:   ALTRES DISPOSICIONS

Número del document
:   1996/837601


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València, per la qual es fa públic l'acord de la Comissió Territorial d'Urbanisme de 31 de gener de 1996 sobre el municipi de Benimodo.   
La Comissió Territorial d'Urbanisme de València, en la sessió del 31 de gener de 1996, va prendre l'acord següent:  
Vist l'expedient tramés per l'Ajuntament de Benimodo, que fa referència a la taxació conjunta de la ronda nord, i de conformitat amb els següents  
Antecedents de fet  
Primer  
El Ple de l'Ajuntament va aprovar l'expedient el 30 de març de 1995 i, en el mateix acte, va acordar la publicació de l'acord en el Diari Oficial de la Generalitat Valenciana, número 2.507, de 15 de maig de 1995; en el Butlletí Oficial de la Província, número 189, de 9 de maig de 1995, i en el periòdic Levante, el 20 d'abril de 1995, com també va acordar la notificació individual als interessats en l'expedient. Aquest expedient va entrar en el Registre de la Comissió Territorial d'Urbanisme de València, el 27 de juliol de 1995.  
Segon  
Benimodo té unes normes subsidiàries aprovades definitivament el 25 d'octubre de 1983. Hi ha en la zona en qüestió un pla parcial, d'ús residencial, aprovat definitivament el 30 de juny de 1987.  
Tercer  
La superfície total de l'actuació són 572 metres lineals amb una amplària de 12 metres, que dóna una superfície total de 6.864 metres quadrats. L'objecte final de l'expropiació és l'obtenció dels terrenys ocupats per la ronda nord de Benimodo.  
Quart  
El projecte conté una memòria, determinació de l'àmbit territorial, criteris de valoració, fixació de preus, fulls de preu just i plànols, per la qual cosa es compleix l'article 219.1 del Reial Decret Legislatiu 1/1992.  
Cinqué  
La Comissió Territorial d'Urbanisme de València, en la sessió del dia 7 de novembre de 1995, va prendre l'acord de suspendre l'aprovació de l'expedient relatiu a la taxació conjunta de la ronda nord de Benimodo fins que es faça la diligència correcta del document i s'ajusten les valoracions als criteris legals aplicables.  
Sisé  
El 20 de novembre de 1995, va entrar en el Registre de la Comissió Territorial d'Urbanisme de València la documentació d'esmena tramesa per l'Ajuntament, la qual consta de l'acord plenari municipal pres el 18 de novembre de 1995 i de l'annex justificatiu de les valoracions fetes.  
Fonaments de dret  
Primer  
L'expedient està complet després que s'hagen esmenat les deficiències indicades, ja que s'ha presentat l'annex de valoracions adequat a la legislació aplicable. Respecte de la tramitació, aquesta és correcta, ja que s'ha seguit el procediment que estableix l'article 210 del Reial Decret Legislatiu 1/1992.  
Segon  
La Comissió Territorial d'Urbanisme és l'òrgan competent per a l'aprovació dels expedients d'expropiació pel procediment de taxació conjunta, de conformitat amb el que estableixen l'article 202.6 del Reglament de Gestió Urbanística i l'article 15.15 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
A la vista de tot açò, la Comissió Territorial d'Urbanisme acorda:  
Primer  
Aprovar l'expedient tramitat per l'Ajuntament de Benimodo per a l'expropiació de terrenys pel procediment de taxació conjunta.  
Segon  
Aprovar les valoracions dels béns i drets que s'han d'expropiar proposades per l'Ajuntament de Benimodo, tal com les recullen els fulls de preu just que hi ha en l'expedient.  
Tercer  
Declarar l'ocupació urgent dels béns i drets afectats per l'actuació.  
Contra aquest acord, que no exhaureix la via administrativa, pel que fa al punt 3, es pot interposar un recurs ordinari en el termini d'un mes, comptat des del dia de la notificació, davant del conseller d'Obres Públiques, Urbanisme i Transports o qualsevol altre recurs que s'estime pertinent.  
Respecte dels punts 1 i 2 no es pot interposar cap recurs, ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix, cal notificar aquest acord als interessats titulars de béns i drets que hi ha en el projecte d'expropiació i s'hi adjuntarà una còpia del full de preu just aprovat. Se'ls comunicarà que, en el termini de 20 dies hàbils següents al dia de la recepció de la notificació, podran manifestar per escrit, davant d'aquesta Comissió Territorial d'Urbanisme, la disconformitat amb la valoració establida en l'expedient aprovat. Si en aquest termini els interessats no formulen cap oposició a la valoració, s'entendrà acceptada la que es fixa en l'acte present d'aprovació de l'expedient i s'entendrà determinat el preu just definitivament i de conformitat. Aquesta comissió trametrà els fulls d'apreciació impugnats, juntament amb l'expedient, al Jurat Provincial d'Expropiació Forçosa de València.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.